Малейкі

**Мале́йкі** — вёска ў Брагінскім раёне Гомельскай вобласьці. Цэнтар Малейкаўскага сельсавету..

## Геаграфія
### Разьмяшчэньне
За 8 км на ўсход ад Брагіна, 32 км ад чыгункавай станцыі Хвойнікі (на галінцы Васілевічы — Хвойнікі ад лініі Каленкавічы — Гомель), 138 км ад Гомеля.

## Транспартная сістэма
Транспартныя сувязі па прасёлкавай, затым аўтамабільнай дарозе, якая злучае Брагін з аўтадарогай Рэчыца — Лоеў.

Пляноўка складаецца з просталінейнай вуліцы мерыдыянальнай арыентацыі, да якой на поўдні пад простым кутом далучаецца кароткая просталінейная вуліца. На захадзе, паралельна асноўным, размешчана яшчэ адна кароткая вуліца. Забудова двухбаковая, пераважна драўляная, сядзібнага тыпу.

## Гісторыя

### Карона Каралеўства Польскага

У 1638 годзе князь Ярэмі Міхал, сын Міхаіла, Вішнявецкі заставіў на чатыры гады за 65 000 злотых пану Мікалаю Лосятынскаму сваю палову Брагінскага замку і места з фальваркам Глухавічы, 22 сёламі, сярод якіх — Малейкі, ды яшчэ з 3 хутарамі.

У люстрацыі падымнага падатку Кіеўскага ваяводзтва 1683 году сказана, што зь дзевяці дымоў вёскі Малейкі пана Самуэля Сіліча выбіраліся 2 злотых. Пад 1687 годам у справе Оўруцкага гродзкага суда Малейкі названыя сярод паселішчаў, якія моцна пацярпелі ад працяглага (зь лістападу 1686 года да самых ) пастою рэестравых казакоў палкоўніка Войска Запарожскага Паўла Апостала Шчуроўскага. У пяці дварах з васьмі (a trzy za Dniepr poszli) вёсак Малейкі і Катловіца карміліся ажно 25 казакоў, бо палкоўнік меў на мэце зруйнаваць маетнасьць ненавіснага дзяржаўцы пана С. Сіліча. За два вазы, кожны з хамутом, раменнай шляёй, касой, сякерай, рыдлёўкай, біклагай, мазьніцай з двума гарцамі дзёгцю, за здор вяскоўцы заплацілі 82 злотых, за гарэлку — 20 зл., за 8 пар хустаў палатна на ўладкаваньне паходных шатроў, порах — 31 зл., а яшчэ далі  5 вёдраў, аўса 3 вядры, за соль 2 зл..

### Пад уладай Расейскай імпэрыі

У выніку другога падзелу Рэчы Паспалітай (1793) Малейкі – у межах Рэчыцкай акругі Чарнігаўскага намесьніцтва (губэрні), з 1796 г. у складзе тэрытарыяльна ўпарадкаванага Рэчыцкага павету спачатку Маларасейскай, а з 29 жніўня 1797 г. Менскай губэрні Расейскай імпэрыі. З крыніцы, заснаванай на матэрыялах рэвізіі 1795 году, вядома, што вёскі Каманоў, Гарадзішча, Вуглы, хутар Малейкі, якія належалі панам Людвіку і Алаізію Ракіцкім, у «оренду поступлено капитану Сандеру»..

### Найноўшы час

9 лютага 1918 году, яшчэ да падпісаньня Берасьцейскага міру з бальшавіцкай Расеяй (3 сакавіка), Нямеччына перадала паўднёвую частку Беларусі Украінскай Народнай Рэспубліцы. У адказ на гэта, 9 сакавіка Другой Устаўной граматай тэрыторыя абвешчана часткай Беларускай Народнай Рэспублікі. Малейкі, аднак, у складзе Брагінскай воласьці апынуліся ў часова створанай 15 чэрвеня Палескай губэрні з цэнтрам у Рэчыцы, з кастрычніка — у Мазыры. З 18 траўня тут дзейнічала «варта Украінскай Дзяржавы» гэтмана Паўла Скарападзкага.

## Насельніцтва
* 1999 год — 143 двары, 404 жыхары.
* 2004 год — 142 двара, 392 жыхара.
* 2006 год — 137 двароў, 379 чалавек, зь якіх 86 ва ўзросьце да 16 гадоў, 218 — у працаздольным і 75 — старэйшым за працаздольны.

## Асобы

## Заўвагі

## Крыніцы

## Літаратура
* 

Катэгорыя:Малейкаўскі сельсавет
Катэгорыя:Населеныя пункты Брагінскага раёну